
RAPORT DE SPECIALITATE
Proiect de hotărâre privind aprobarea graficului de plăţi aferente contractului de achiziţie certificate de gaze cu efect de seră (EUA)  încheiat de Compania Locală de Termoficare Colterm SA cu TDR Energy SRL
Având în vedere Referatul de aprobare nr. SC2020-9170/23.04.2020 a Primarului Municipiului Timișoara şi Proiectul de hotărâre privind aprobarea graficului de plăţi aferente contractului de achiziţie certificate de gaze cu efect de seră (EUA) încheiat de Compania Locală de Termoficare Colterm SA cu TDR Energy SRL,
Facem următoarele precizări:
Având în vedere adresele Companiei Locale de Termoficare Colterm S.A. Timişoara nr. 6745/13.04.2020 şi nr. 7144/22.04.2020 înregistrate la Primăria Municipiului timişoara cu nr. SC2020-8845/15.04.2020 şi nr. SC2020-9105/22.04.2020 şi obligativitatea companiei, conform HG 780/14.06.2006, de a restitui un numar de certificate de emisii de gaze cu efect de seră (EUA), egal cu cantitatea de emisii de gaze cu efect de seră verificate pentru anul 2019 în vederea conformării. 
Termenul scadent pentru conformarea anului 2019 este la data de 30 aplilie 2020.
În prezent Compania Locală de Termoficare Colterm S.A. Timişoara are un deficit de 170.000 certificate EUA. Pentru realizarea conformării în termenul legal (30 aprilie 2020), este necesar ca aceste certificate să existe în conturile Colterm SA până cel târziu în data de 29.04.2020. 
Pentru a putea achiziționa aceste certificate Colterm SA a înaintat cereri de ofertă pentru achiziționarea certificatelor către potențiali furnizori, primind o singură ofertă din partea TDR Energy SRL.
Ofertantul în oferta financiară a prezentat două variante de achizitionare a certificatelor EUA cu plata în rate, respectiv o variantă cu termen de plată la 5 luni şi un cost fix de 4 euro/certificat peste preţul de achizitie, respectiv o variantă cu adaos variabil, funcție de termenul de plată. În urma analizei ofertei, Colterm SA a constatat faptul că pentru achitarea certificatelor într-o perioadă mai mare de 3 luni, varianta A este cea mai avantajoasă şi de aceea a optat pentru încheierea unui contract cu plata în 5 rate egale până la data de 15 a fiecărei luni, dar nu mai târziu de 15.09.2020.
Intrarea în vigoare a contractului este condiționată de îndeplinirea cumulativă a două condiții:
· Constituirea unei garanţii iniţiale în cuantum de 3.000.000 lei;
· Garantarea de către Municipiul Timişoara, prin hotărâre de consiliu local a obligaţiilor de plată stipulate în contract în sarcina cumpărătorului în cazul în care oricând pe durata derulării acestuia şi din orice motive Cumparatorul se va afla în imposibilitate de a-şi îndeplini obligaţiile contractuale.
TDR Energy SRL este dispusă să transfere în conturile Colterm SA cantitatea de 170.000 certificate EUA, la un cost total estimat de 4.080.000 Euro, respectiv 19.730.880 lei, la un curs de 4.8360 lei/Euro.
Având în vedere prevederile legale expuse în prezentul raport, precum şi cele din legea 325/2006, Art.35 aliniat 1, litera e şi Ordonanța 36/2006 art.5^2 aliniatul 1, apreciem că proiectul de hotărâre privind aprobarea graficului de plăţi aferente contractului de achiziţie certificate de gaze cu efect de seră (EUA) încheiat de Compania Locală de Termoficare Colterm SA cu TDR Energy SRL, îndeplineşte condiţiile pentru a fi supus dezbaterii şi aprobării plenului consiliului local. 

